Kristján L. Möller ( Sf ) ( um fundarstjórn ) : Virðulegi forseti . Ég tók eftir því að hv. þm. og nefndarmaður í þingmannanefndinni , Birgitta Jónsdóttir , sagði það í ræðustóli að nefndin hefði sett sér ákveðnar verklagsreglur . Þær eru þá væntanlega verklagsreglur með einhvern leyndarhjúp . ( BJ : Þær eru á netinu . ) Hvar er nú Wikileaks ? ( BJ : Þær eru á netinu . ) Virðulegi forseti . Það hlýtur að vera grundvallaratriði að við sem ákærendur hér í þessum sal fáum að sjá öll þau gögn sem þingmannanefndin hefur unnið með . ( Gripið fram í . ) Það er óþolandi ef það er einhver leynd yfir þeim . ( Gripið fram í . ) Ég hef óskað eftir því í þingflokki mínum að þau gögn sem við höfum séð skrá yfir og hafa verið lögð fram en voru kölluð til baka , verði flokkuð á eftirfarandi hátt : Í fyrsta lagi þau gögn sem eru opinber og munu liggja frami í möppu , í öðru lagi þau gögn sem er ekki búið að fá leyfi höfunda til að birta og í þriðja lagi þau gögn sem verður bannað að birta . Ég hef ekki fengið þennan lista enn þá og það er grundvallaratriði áður en maður fer að ræða þetta og setja sig í sakdómarasæti að þessi gögn liggi ( Forseti hringir . ) fyrst fyrir . Virðulegi forseti , það hlýtur að vera eðlilegt að það sé sett hér fram og ég trúi ekki öðru en að ( Forseti hringir . ) hv. þm. Atli Gíslason , formaður þingmannanefndarinnar , sem er vanur hæstaréttardómari , skilji að í þessu ( Forseti hringir . ) máli sem öðrum eiga öll gögn að liggja frammi .